De slowakische Sproch (slowakisch slovenský jazyk oda slovenčina ) is westlawische Sproch, de wos vo gschätzte 6 Müllionan Leid auf da Wöd gredt wiad. Da Großteu davo, gschätzte 5 Müllionan lem in da Slowakei söwa, da Rest vateut si auf Mindaheitn in Ost-Middleiropäische Stootn, vuar oim Ungarn, owar aa auf Auswaundara auf da gaunzn Wöd. Slowakisch is min Tschechischn hoibwegs wechslseitig vaständlich, aa wauns deitliche Untaschied in Aussproch und Grammatik gibt. Zwischn de zwaa Sprochn gibts aar a Dialektkontinuum. Slowakisch soit ma net mid Slowenisch vawechsln, des wos a siidslawische Sproch is.